Diari Oficial de la Generalitat Valenciana


Sumari del DOGV 10227, del 18-12-2024 (2024/13592)

RESOLUCIÓ de 12 de desembre de 2024, d'inici del procediment d'autorització d'ocupació temporal del Complex Educatiu de Cheste.
-------------------------------------------------------------------------------------------------------------------------------

### Dades del document

Número de DOGV
:   10680

Data del DOGV
:   18-12-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/13521

CVE
:   QIFE-Q-4969-52902

Data del document
:   12-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Ha tingut entrada en data 4 de desembre de 2024 en el Servici de Gestió Patrimonial, de la Conselleria d'Educació, Cultura, Universitats i Ocupació, una sol·licitud de Bisilaba, SL (CIF O23249029), d'autorització d'ocupació temporal de diverses instal·lacions del Complex Educatiu de Cheste per al rodatge d'un documental sobre la història de la Universitat de Cheste durant els dies 7 a 11 de gener de 2025.

Les instal·lacions que sol·liciten són les següents:

– paranimf

– plaça

– gerència

– sala de graus

– aulari

– cintures

– pistes esportives

– altres punts del recinte (segons el plànol adjunt)

Examinada la sol·licitud presentada, i fent ús de les competències atribuïdes en el Decret 166/2024, de 12 de novembre, del Consell, d'aprovació del Reglament orgànic i funcional de la Conselleria d'Educació, Cultura, Universitats i Ocupació, i seguint la proposta del Servici de Gestió Patrimonial d'esta sotssecretaria,

RESOLC

1. Acordar l'inici del procediment d'autorització d'ocupació temporal mitjançant el procediment d'adjudicació directa a favor del sol·licitant, ja que no excedix d'un any i no és prorrogable, de conformitat amb el que es disposa en l'article 61 de la Llei 14/2003, de 10 d'abril, de patrimoni de la Generalitat Valenciana. L'autorització comprendrà l'ús de les instal·lacions en les dates i horari indicats en l'encapçalament.

2. Ordenar la realització dels actes necessaris per a la determinació, coneixement i comprovació de les dades en virtut dels quals haja de pronunciar-se la resolució del procediment.

3. L'autorització d'ocupació temporal que, si és el cas, es concedisca, s'atorgarà a títol de precari i serà revocable en tot moment per raons d'interés públic, d'acord amb el que es disposa en l'article 92.4 de la Llei 33/2003, de 3 de novembre, de patrimoni de les administracions públiques.

4. El termini màxim de tramitació i resolució del procediment serà de tres mesos. La falta de resolució en termini tindrà efecte desestimatori per tractar-se de transferir al sol·licitant facultats relatives al domini públic o al servici públic, de conformitat amb l'article 24 de la Llei 39/2015, del procediment administratiu comú de les administracions públiques.

Contra la present resolució no es possible interposar cap recurs perquè es tracta d'un mer acte de tràmit, tal com establix l'article 112 de la Llei 39/2015, del procediment administratiu comú de les administracions públiques.

  

València, 12 de desembre de 2024

(p. d. Resolució 13.04.2022; DOGV 9328, 29.04.2022)

Alida C. Mas Taberner

Sotssecretària